บาทเปิด 33.18 บาทต่อดอลลาร์  แนวโน้มแข็งค่า
เงินบาทเปิดตลาด 33.18 บาทต่อดอลลาร์  แนวโน้มแข็งค่าตามภูมิภาคหลังมีแรงขายดอลล์ รับข่าวจีน-สหรัฐฯเจรจาการค้ารอบใหม่
17 ส.ค. 2561

เงินบาทเปิดตลาด 33.18 บาทต่อดอลลาร์  แนวโน้มแข็งค่าตามภูมิภาคหลังมีแรงขายดอลล์ รับข่าวจีน-สหรัฐฯเจรจาการค้ารอบใหม่
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้าวันนี้ที่ระดับ 33.18 บาท/ดอลลาร์ จากเย็นวานนี้ที่อยู่ที่ระดับ 33.28 บาท/ดอลลาร์
"บาทแข็งค่าต่อเนื่องจากข่าวจีนตกลงตอบรับคำเชิญของสหรัฐฯ เพื่อเจรจาการค้า ข่าวนี้ส่งผลให้ค่าเงินหยวนและสกุลเงินตลาดเกิดใหม่พากันแข็งค่า...ตลาดมองว่าประเด็นนี้ทำให้เกิดแรงขายทำกำไรดอลลาร์ออกไปก่อนเพื่อพักฐาน"นักบริหารเงิน กล่าว
นักบริหารเงิน ประเมินความเคลื่อนไหวของค่าเงินบาทวันนี้ระหว่าง 33.15-33.25 บาท/ดอลลาร์
"บริเวณ 33.15 เป็น Low เดิมของรอบในระยะ 1 เดือน"นักบริหารเงิน กล่าว